
ROMÂNIA
JUDEŢUL BIHOR
MUNICIPIUL MARGHITA
CONSILIUL LOCAL AL MUNICIPIULUI MARGHITA 


Proiect de hotarare
pentru aprobarea Planului Urbanistic Zonal şi a Regulamentului aferent pentru obiectivul de investiţii -“ÎNFIINȚARE PARC INDUSTRIAL PRIN INTRODUCERE ÎN INTRAVILANUL MUNICIPIULUI MARGHITA, A SUPRAFEȚEI DE TEREN DE 114.900 MP, TEREN PROPRIETATE PUBLICĂ A MUNICIPIULUI MARGHITA  CU NR. CADASTRAL 105778, CF 105778 MARGHITA”


Analizând temeiurile juridice, respectiv  :
·  prevederile art.5, art. 25 alin.(1), art. 56 alin.(6) şi (7) si ale Anexei nr. 1 cap. B pct.11 din Legea nr. 350/2001 privind amenajarea teritorială şi urbanismul, cu modificările şi completările ulterioare 
· prevederile art. 23 alin.(2) din Legea nr. 50/1991,  privind autorizarea executării lucrărilor de construcţii,republicată , cu modificările şi completările ulterioare 
· prevederile art. 129 alin.(2) lit. c. , alin. (6) lit.c , art. 139 alin.(2) din Ordonanţa de Urgenţă a Guvernului nr. 57/2019, Codul Administrativ, cu modificările şi completările ulterioare 
[bookmark: _GoBack]Ţinând cont de:
-avizele solicitate si obţinute prin Certificatul de urbanism nr. 76 din 22.08.2022 emise pentru întocmirea Planului  Urbanistic Zonal respectiv:
  	- avizul de oportunitate nr.1/6043/21.11.2022 pentru obiectivul general al proiectului care propune introducerea în intravilan a terenului în suprafaţă de 114.900 mp. si reglementarea utilizării terenului studiat astfel încât acesta să contribuie la coerenţa spaţiului urban prin corelarea cu prevederile funcţionale din vecinătăţile imediate si noua destinaţie propusă aceea de construire a viitorului parc industrial 
-avizul nr. 765 din 6.01.2023 al Ministerului Agriculturii  si Dezvoltării Rurale - Directia de Agricultură Judeţeană Bihor pentru introducerea în intravilan a terenurilor agricole în baza studiului  urbanistic PUZ în suprafaţă de 114.900 mp. categoria de folosinţă arabil şi pajiste permanentă , clasa de calitate a IV –a, situat in extravilanul Municipiului Marghita, teren liber de construcţii, înscris în cartea funciară nr. 105778, nr. cad. 105778 Marghita 
 -referatul de aprobare al primarului municipiului Marghita, înregistat sub nr. 13464 din 12.12.2022
 -raportul de specialitate al arhitectului şef , înregistrat sub nr. 247 din 11.01.2023
In baza art. 196, alin.1, lit.a) din Ordonanţa de Urgenţă a Guvernului nr.  57/2019 privind  Codul Administrativ, cu modificările și completările ulterioare,  
Primarul Municipiului Marghita, propune următorul 

Proiect de hotărâre:

Art. 1 Se aprobă  Planul Urbanistic Zonal  şi  Regulamentul aferent pentru realizarea obiectivului de investitii: 
 “ÎNFIINȚARE PARC INDUSTRIAL PRIN INTRODUCERE ÎN INTRAVILANUL MUNICIPIULUI MARGHITA, A SUPRAFEȚEI DE TEREN DE 114.900 MP, TEREN PROPRIETATE PUBLICĂ A MUNICIPIULUI MARGHITA  CU NR. CADASTRAL 105778, CF 105778 MARGHITA”, conform Anexei care face parte integrantă din prezenta hotărâre   
Art. 2. Urmare a aplicării PUZ-ului pentru suprafaţa de 114.900 mp. se schimbă categoria de folosinţă din teren arabil și pășune permanentă în categoria de folosinţă „constructii cu funcţiune industrială-unităţi de producţie, comerciale, prestări servicii, platforme și spaţii de depozitare, hale industriale”
Art. 3.Termenul de valabilitate al prezentei documentaţii de urbanism este de 5ani de la data aprobării acesteia.
Art.4. Cu ducerea la îndeplinire se încredinţează Primarul municipiului Marghita prin aparatul de specialitate. 
Art.5  Odată cu adoptarea prezentei hotărâriorice alte dispoziții contrare adoptate anterior se revocă .
Art.6 Prezenta hotărâre se comunică cu : Instituţia Prefectului-Judeţul Bihor, Primarului Municipiului Marghita, Direcţia  tehnică-Instituția Arhitectului Șef , spre afişare 


Initiator                                                                            Vizat Legalitate
          Primar                                                                             Secretar General      
Marcel Emil SAS ADASCALITII                                        Cornelia DEMETER

